af en de en fr en nl da en pt en af fr af hu nl ru pl en it fi nl fr en en nl af en nl nl nl en de fr fr en nl nl da nl en af af af af af nl af nl nl nl af af af en en af de ca en en en ne en nl en en af en en nl en de et et en de nds en de nds en de en en nl nl nl en af nl nl en en fr nl en hsb en nl en en
Seks met jou Eks | BELLA Tydskrif SA
Navigation - Select Page - Tuis My hart - Mans - Seks - Single-wees - Trou Myself - Gesondheid - Mode - Skoonheid My nes - Dekor - Kos - Wyn - Kinders - Diere My sukses - Geld - Karre - Reis - Techno - Werk My Vermaak - Star struck - Flieks Musiek - Kalender - Ander - WEN! Kontak ons Kontak ons Advertensies Termes en voorwaardes
As die spark eers daar was, is dit maklik om weer gevoelens vir jou eks te kry. Lees egter eers verder, voor jy daaraan dink om weer kers by jou eks op te steek. Om te wonder is natuurlik.
Ons almal het al gedagdroom oor die passie wat jy al vantevore met jou eks gedeel het. Vrae maal in jou kop, soos “hoe sou dit wees om vir oulaas nog net één nag van passie te deel?” Om werklik woord by daad te voeg, kom egter met ŉ handvol komplikasies.
Hier is 5 dinge om te onthou wanneer jy seks met jou eks oorweeg.
As jy nog gevoelens vir jou eks het, óf nog hoop dat alles eendag sal uitwerk, dan is seks met jou eks ’n slegte idee. ŉ Fling kan ou wonde oopkrap en jou weerhou om aan te beweeg. Seks is nie ŉ pleister nie – nie vir jou gebroke hart nie en ook nie vir die probleme wat julle verhouding in die eerste plek laat eindig het nie.
Tweedebeste is nie goed genoeg nie
As jy opsoek is na ŉ langtermyn commitment, gaan seks met jou eks dit nog verder uitstel. Die verhouding het reeds nie uitgewerk nie en jy’t klaar besluit jy verdien beter. Dit is egter maklik om terug te spiraal na dit wat bekend is aan jou, maar dan settle jy vir tweedebeste, terwyl jy weet jy is eintlik opsoek na iets anders. Kyk liewer vorentoe! Onthou! BELLAS verdien die beste! #GameChangers
Jou hart is nie ŉ speelding nie
Seks met jou eks mag dalk aan die begin baie onskuldig en onskadelik lyk, maar die emosies en gevoelens sal aanhou knaag. Jou selfvertroue kom in gedrang, want die feit dat jy nie die versoekings kon weerstaan nie, gaan jou ook begin pla. Een orgasme is nie al daardie interne konflik werd nie! Bly eerder weg en gaan soek vir jou groener weivelde.
Seks met jou eks kan in ŉ gemors ontaard as jy en jou eks verskillende intensies het. Jy wil dit dalk casual hou en jou partner sien dit as ŉ nuwe hoofstuk in julle verhouding, óf andersom. Daar is altyd een party wat net lus is vir ŉ lekker spin op ŉ ou fiets en ŉ partner wat te veel verwag. Indien julle nie vóór die tyd oor julle intensies gesels nie, kan misverstande ontstaan en dit gaan nóg leliker eindig as die eerste keer; hoor my lied.
Dis nie altyd sleg nie
Seks met jou eks kan vir jou closure gee. Jy’t dalk vir gerieflikheidsonthalwe van die average aande vergeet. ŉ Tweede kans kan jou laat besef jy het inderdaad die regte besluit geneem en dit sal jou help om finaal aan te beweeg. Seks met jou eks is ŉ gekompliseerde besigheid. Jy moet, twee (nee, wag) drie keer dink, vóór jy seks met ŉ eks oorweeg. Dis ŉ blik wurms wat jy oopmaak wat nege uit die tien keer op jou gaan boemerang. Dit eindig selde goed!
Proceed with caution, BELLAS!
Geskryf deur: Margaux Marques
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Tags: bella Eks seks verhoudings Waarskuwing
DIY: Tuisgemaakte gegeurde kerse
WEN ‘n Loving Touch lente-bederf!
WEN ’n Madame Giselle Hamper
WEN ’n Naweek by The Ritz
WEN The Atlas of Beauty
LIKE ONS OP FACEBOOK
LIKE ONS OP FACEBOOK
VOLG ONS OP INSTAGRAM
BELLA is 'n gelisensieerde produk van Neo Publishing (Pty) Ltd en deel van die Neo Africa groep.
18.5K Likes Facebook 137 Followers Pinterest 1.8K Followers Twitter 4.7K Followers Instagram
Copyright © 2017 Neo Publishing All Rights Reserved.